pythainlp/thai-wiki-dataset-v4 huggingface dataset:
ประเสริฐ ธรรมศิริ

พลเอก ประเสริฐ ธรรมศิริ (22 กุมภาพันธ์ พ.ศ. 2460 – 20 กันยายน พ.ศ. 2526) เป็นนายทหารชาวไทย อดีตผู้บังคับการกรมทหารราบที่ 21 รักษาพระองค์ และกรมทหารราบที่ 1 รักษาพระองค์, อดีตผู้บัญชาการกองพลที่ 1 รักษาพระองค์, อดีตแม่ทัพกองทัพภาคที่ 1, สมาชิกวุฒิสภา ชุดที่ 5 และราชองครักษ์พิเศษ
ประวัติ.
พลเอก ประเสริฐ เกิดเมื่อวันที่ 22 กุมภาพันธ์ พ.ศ. 2459 (แบบสากลคือ พ.ศ. 2460) ณ ตำบลปากน้ำ อำเภอเมืองสมุทรปราการ จังหวัดสมุทรปราการ เป็นบุตรของนายขำ และนางแฉล้ม ธรรมศิริ มีพี่น้องทั้งหมด 7 คน
พล.อ. ประเสริฐ ธรรมศิริ ได้สมรสกับคุณหญิงประภา ธรรมศิริ เมื่อวันที่ 13 มีนาคม พ.ศ. 2485 มีบุตร-ธิดาทั้งหมด 7 คน
ถึงแก่อนิจกรรม.
พล.อ. ประเสริฐ ธรรมศิริ ได้เข้ารักษาที่โรงพยาบาลพระมงกุฎเกล้าด้วยโรคเบาหวาน และเส้นเลือดอุดตัน เมื่อเดือนสิงหาคม พ.ศ. 2526 จนกระทั่งวันที่ 20 กันยายน พ.ศ. 2526 พล.อ. ประเสริฐ ธรรมศิริ ได้ถึงแก่อนิจกรรมเวลา 23.30 น. รวมอายุ 66 ปี 7 เดือน
เครื่องราชอิสริยาภรณ์.
พลเอก ประเสริฐ ธรรมศิริ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เอฟเอพรีเมียร์ลีก ฤดูกาล 1996–97

เอฟเอพรีเมียร์ลีก ฤดูกาล 1996–97 (รู้จักกันในชื่อ เอฟเอ คาร์ลิง พรีเมียร์ลีก ด้วยเหตุผลด้านการสนับสนุน) เป็นฤดูกาลที่ 5 ของเอฟเอพรีเมียร์ลีกนับตั้งแต่ก่อตั้งในปี 1992 ฤดูกาลส่วนใหญ่แข่งขันกันระหว่างแชมป์เก่าอย่างแมนเชสเตอร์ยูไนเต็ด พร้อมด้วยนิวคาสเซิลยูไนเต็ด อาร์เซนอล และลิเวอร์พูล ในที่สุดแมนเชสเตอร์ยูไนเต็ดก็คว้าแชมป์ไปได้ หลังจากที่ลิเวอร์พูลและนิวคาสเซิลล้มเหลวในการชนะนัดสุดท้ายของฤดูกาล 75 คะแนนถือเป็นคะแนนรวมต่ำสุดสำหรับสโมสรแชมป์พรีเมียร์ลีก และต่ำที่สุดนับตั้งแต่มีการนำระบบคะแนน 3–1–0 มาใช้ในฤดูกาล 1981–82
มิดเดิลส์เบรอ ซึ่งมีนักเตะต่างชาติชื่อดังอย่างจูนินโญ่ เปาลิสตา, เอเมอร์สัน, ฟาบริซิโอ ราวาเนลลี (ที่ยิงได้ 31 ประตูในทุกรายการ), บรังโก และจานลูกา เฟสตา ตกชั้นในวันสุดท้ายของฤดูกาลและเป็นฝ่ายแพ้ทั้งในเอฟเอคัพและลีกคัพ รอบชิงชนะเลิศ มิดเดิลส์เบรอจบอันดับที่ 19 แต่อาจจะได้อันดับที่ 14 หากไม่มีการหัก 3 แต้มจากการเลื่อนการแข่งขันเมื่อวันที่ 21 ธันวาคม 1996 ในนัดที่พบกับแบล็กเบิร์นโรเวอส์เพียงฝ่ายเดียว
ตารางคะแนน.
<onlyinclude></onlyinclude>
บาลงดอร์ 2009

บาลงดอร์ 2009  เป็นงานประจำปีของบาลงดอร์ ซึ่งจัดโดยฟร็องส์ฟุตโบล เพื่อยกย่องนักฟุตบอลที่ดีที่สุดในโลกในปี 2009 ซึ่งได้รับการตัดสินโดยคณะนักข่าวกีฬาระดับนานาชาติ และผู้ได้รับรางวัลคือ ลิโอเนล เมสซิ ของสโมสรฟุตบอลบาร์เซโลนา เมื่อวันที่ 1 ธันวาคม ค.ศ. 2009
เมสซีได้รับรางวัลนี้ด้วยคะแนนที่ชนะ คริสเตียโน โรนัลโด ผู้ชนะบาลงดอร์ 2009 ถึง 240 คะแนน ชาบี เป็นผู้เล่นบาร์เซโลนาคนที่สองในสามอันดับแรกโดยมีคะแนนตามหลังโรนัลโด 63 คะแนน ชัยชนะของเมสซีทำให้เขาเป็นนักเตะที่เกิดในอาร์เจนตินาคนแรกที่ได้รับรางวัลนี้นับตั้งแต่ โอมาร์ ซิโบริ ในปี ค.ศ. 1961 อย่างไรก็ตามซิโบริได้รับสัญชาติอิตาลีในเวลานั้นและได้รับการยอมรับว่าได้รับรางวัลบัลลงดอร์ในฐานะผู้เล่นชาวอิตาลี
ฮอสพิทัลไทคูน

ฮอสพิทัลไทคูน  เป็นวิดีโอเกมจำลองธุรกิจที่พัฒนาโดยบริษัทดีอาร์ สตูดิโอส์ และเผยแพร่โดยบริษัทโค้ดมาสเตอส์สำหรับไมโครซอฟท์ วินโดวส์ เกมนี้เปิดตัวใน ค.ศ. 2007 เมื่อวันที่ 5 มิถุนายนในทวีปอเมริกาเหนือ, 8 มิถุนายนในทวีปยุโรป และ 12 สิงหาคมในทวีปออสเตรเลีย
เกมดังกล่าวให้ผู้เล่นจัดการโรงพยาบาลจากมุมมองของพระเจ้า โรงพยาบาลแต่ละแห่งมีทีมแพทย์และเต็มไปด้วยผู้ป่วยที่ไม่สบาย ผู้เล่นจำเป็นต้องบริหารบุคลากรและให้แน่ใจว่าผู้ป่วยได้รับการดูแล รวมถึงมีสิ่งอำนวยความสะดวกในการรักษาที่ถูกต้อง โดยเมื่อเวลาผ่านไป จะต้องสร้างอุปกรณ์ใหม่เพื่อรองรับผู้ป่วยที่เข้ามา ซึ่งเกมนี้สามารถเล่นได้ในโหมดแซนด์บอกซ์
การตอบรับ.
เกมดังกล่าวได้รับคะแนนบทวิจารณ์เชิงลบจากนักวิจารณ์วิดีโอเกมที่ติเตียนกราฟิกและจุดบกพร่องของเกม บทวิจารณ์จำนวนมากติเตียนเกมนี้ว่าเป็นเกมที่แตกมาจาก"ธีมฮอสพิทัล" อย่างไรก็ตาม เกมดังกล่าวได้รับการยกย่องในโครงเรื่องที่พัฒนาขึ้น ซึ่งคล้ายกับละครโทรทัศน์อย่างเช่น"อีอาร์"
พิพิธภัณฑสถานแห่งชาติชาวชนบทโรมาเนีย

พิพิธภัณฑสถานแห่งชาติชาวชนบทโรมาเนีย  เป็นพิพิธภัณฑ์ในบูคาเรสต์ ประเทศโรมาเนีย ซึ่งมีของสะสมที่เกี่ยวข้องกับวิถีชีวิตของชาวชนบทโรมาเนีย เช่น สิ่งทอ (โดยเฉพาะเสื้อผ้า) รูปเคารพ เครื่องดินเผา ในปี 1996 พิพิธภัณฑ์ได้รับการขึ้นทะเบียนเป็นพิพิธภัณฑ์ยุโรปแห่งปี พิพิธภัณฑ์ตั้งอยู่ที่ถนนชอเซอาวากีเซเลฟ ไม่ไกลจากจัตุรัสชัยชนะ และอยู่ภายใต้การดูแลของกระทรวงวัฒนธรรม มีของสะสมมากกว่า 100,000 ชิ้น
พิพิธภัณฑ์สถาปนาขึ้นในปี 1906 โดยอาเลกซันดรู ซีการา-ซามูร์กัช ต่อมาปิดตัวลงและเปิดอีกครั้งในเดือนกุมภาพันธ์ 1990 หรือหกเดือนหลังการล่มสลายของผู้เผด็จการนีกอลาเอ ชาวูเชสกู ในสมัยคอมมิวนิสต์ อาคารนี้ใช้งานเป็นพิพิธภัณฑ์เกี่ยวกับพรรคคอมมิวนิสต์โรมาเนีย ชั้นใต้ดินของพิพิธภัณฑ์ในปัจจุบันยังคงมีห้องที่มีไว้สำหรับจัดแสดงวัตถุเดิมบางส่วนจากพิพิธภัณฑ์พรรคในลักษณะแฝงนัย 
อาคารพิพิธภัณฑ์สร้างขึ้นตามสถาปัตยกรรมแบบโรมาเนีย โดยสร้างขึ้นบนที่ดินที่เดิมเป็นโรงกษาปณ์แห่งรัฐ  ตัวอาคารเป็นผลงานออกแบบของนีกอลาเอ กีกา-บูเดชต์ และก่อสร้างขึ้นระหว่างปี 1912 ถึง 1941 โดยในตอนแรกมีจุดมุ่งหมายจะให้เป็นพิพิธภัณฑ์ศิลปะของโรมาเนีย ตัวอาคารได้รับการขึ้นทะเบียนเป็นโบราณสถานของกระทรวงวัฒนธรรมและเอกลักษณ์ของชาติ
ในระหว่างจลาจลเดือนมิถุนายน 1990 อาคารถูกถล่มโจมตีเนื่องจากผู้ประท้วงสับสนอาคารนี้กับที่ทำการใหญ่ของพรรคชาวชนบทแห่งชาติ
หลวงชิดภูบาล (จอร์จ ฟอลคอน)

หลวงชิดภูบาล ชื่อเดิม จอร์จ ฟอลคอน หรือ ยอร์ช ฟอลคอน (พ.ศ. 2227 – พ.ศ. 2252)#เปลี่ยนทาง #เปลี่ยนทาง เป็นขุนนางสยามสังกัดกรมมหาดเล็กในรัชสมัยสมเด็จพระที่นั่งท้ายสระ
ประวัติ.
หลวงชิดภูบาล หรือ จอร์จ เกิดที่กรุงศรีอยุธยา ในช่วงปลายรัชสมัยของสมเด็จพระนารายณ์มหาราช เป็นบุตรชายคนโตในบรรดาพี่น้อง 2 คนของพระยาวิไชเยนทร์ (คอนสแตนติน ฟอลคอน) ขุนนางชั้นผู้ใหญ่คนสำคัญในแผ่นดินสมเด็จพระนารายณ์มหาราชที่เกิดกับท้าวทองกีบม้า (มารี กีมาร์) มีภรรยาชื่อ ลุยซา ปัสซัญญา (Louisa Passagna)#เปลี่ยนทาง #เปลี่ยนทาง และมีน้องชายชื่อ โจฮัน (João) ฟอลคอน (บางที่ว่าชื่อ ฆวน)
ต่อมาเมื่อพระยาวิไชเยนทร์ผู้เป็นบิดาถูกประหารชีวิตทำให้ชีวิตของจอร์จและมารี กีมาร์ ผู้เป็นมารดาต้องตกระกำลำบาก ถูกริบราชบาตร ถูกคุมขัง กระทั่งเมื่อสิ้นรัชสมัยของสมเด็จพระสรรเพชญ์ที่ 8 หรือสมเด็จพระเจ้าเสือ ในปี 2251 และเจ้าฟ้าเพชร พระราชโอรสองค์ใหญ่ของสมเด็จพระเจ้าเสือซึ่งดำรงพระยศเป็นกรมพระราชวังบวรสถานมงคลขึ้นสืบราชบัลลังก์ต่อมาเป็นสมเด็จพระเจ้าท้ายสระหรือสมเด็จพระสรรเพชญ์ที่ 9 ก็ได้โปรดเกล้าฯ ให้มารีรับราชการฝ่ายในจนได้รับพระราชทานบรรดาศักดิ์เป็นท้าวทองกีบม้า ทำให้ฐานะทางการเงินและชีวิตครอบครัวดีขึ้น ส่วนจอร์จก็โปรดเกล้าฯ ให้ถวายตัวเป็นมหาดเล็กคนสนิทรับใช้ใกล้ชิดจนเป็นที่ไว้วางพระราชหฤทัยถึงขั้นพระองค์เป็นครูสอนภาษาไทยให้จอร์จด้วยพระองค์เอง ต่อมาจอร์จได้รับพระราชทานบรรดาศักดิ์เป็น หลวงชิดภูบาล
บันทึกพงศาวดารช่วงบั้นปลายชีวิตของท่านถูกระบุไว้ไม่ตรงกัน โดยถูกบันทึกไว้ 2 แบบ คือ 
1. ข้อมูลที่กล่าวว่า จอร์จ ฟอลคอนได้เสียชีวิตตั้งแต่ ค.ศ. 1709 (พ.ศ. 2252) ในช่วงต้นรัชสมัยพระเจ้าท้ายสระ ปรากฏในเอกสารที่เป็นหลักฐานชั้นต้นมีชื่อว่า “เรื่องผู้ว่าราชการเมืองปอนดีเชรีเจรจาการบ้านเมือง จดหมายมองซิเออร์เกดีถึงมองเซนเยอร์เมโกร เมืองปอนดีเชอรี วันที่ 3 เดือนกุมภาพันธ์ ค.ศ. 1711 (พ.ศ. 2254)" ระบุว่า
"“…ครั้นข้าพเจ้าได้ไปเมืองปอนดีเชรี ก็ได้ไปหาเชอวาเลียเฮแบต์เพื่อส่งจดหมายของมองเซนเยอร์เดอซาบูล และเพื่อจะพูดด้วยปากถึงข้อความที่ได้กล่าวมาข้างต้นนี้แล้ว และจะพูดถึงเรื่องเงินของบุตร์มองซิเออร์คอนซตันซ์ซึ่งได้ถึงแก่กรรมเมื่อปี ค.ศ. 1709 (พ.ศ. 2252) และซึ่งมาดามคอนซตันซ์จะต้องการ เพราะตัวเปนคนยากจนด้วย…”" 
แม้จากหลักฐานจะแสดงให้เห็นว่า จอร์จ ฟอลคอนอาจไม่มีอายุที่ยืนยาวมากนัก แต่จากเอกสารอีกฉบับก็ช่วยยืนยันได้ว่า เขามีทายาทสืบตระกูล เพราะปรากฏชื่อหลานของคอนแสตนติน ฟอลคอน นามว่า “คอนซตันติน” มารับราชการในสมัยพระเจ้าบรมโกศ ซึ่งบุคคลนี้คือบุตรชายของจอร์จนั่นเอง 
2. หลักฐานที่อ้างอิงจากบทความ An Early British Merchant in Bangkok โดย Adey R. Moore ซึ่งตีพิมพ์ในวารสาร Journal of the Siam Society Vol. 11.2 1914-15 (พ.ศ. 2457-58) ซึ่งมีสาแหรกจากตระกูลฟอลคอนที่เขียนในสมัยหลัง กล่าวว่า ลูกชายของฟอลคอน (ไม่ได้ระบุชื่อ) ได้ถูกส่งไปทำหน้าที่ทูตที่เมืองปอนดิเชอรี่ ประเทศอินเดีย และได้แต่งงานกับหญิงสาวเชื้อสายโปรตุเกสมีบุตรธิดาหลายคนหนึ่งในนั้นคือ จอห์น ฟอลคอน ซึ่งอพยพกลับมาสยามตั้งบ้านเรือนอยู่แถววัดซางตาครู้สใกล้ชุมชนกุฎีจีน นอกจากนี้หลวงชิดภูบาลยังเป็นทวดของ แองเจลิน่า ทรัพย์ ภรรยาของหลวงอาวุธวิเศษประเทศพานิช (โรเบิร์ต ฮันเตอร์) พ่อค้าคนสำคัญในสมัยรัชกาลที่ 3–4 ส่วนหลวงชิดภูบาล ตามบทความได้บอกว่าท่านถึงแก่กรรมใน ค.ศ. 1754 (พ.ศ. 2297) 
ในวัฒนธรรมสมัยนิยม.
ในละครพีเรียดอิงประวัติศาสตร์เรื่อง พรหมลิขิต ได้มีการกล่าวถึง หลวงชิดภูบาล ซึ่งผู้ที่รับบทหลวงชิดภูบาลคือ โอม-คณิน สแตนลีย์
สายบิวาโกะ

สายบิวาโกะ  เป็นหนึ่งในสามสายย่อยที่ถูกตั้งชื่อขึ้นมาบนเส้นทางของรถไฟสายหลักโทไกโดที่ดำเนินการภายใต้บริษัทรถไฟญี่ปุ่นตะวันตก (JR West) ในพื้นที่มหานครเคฮันชิง ระหว่างสถานีไมบาระถึงเกียวโต ก่อนจะต่อด้วยเจอาร์ สายเกียวโต และเจอาร์ สายโคเบะ ตามลำดับ นอกจากนั้นยังเป็นส่วนหนึ่งของทางรถไฟสายหลักโฮกูริกุ ระหว่างสถานีไมบาระถึงนางาฮามะ 
ภาพรวม.
สายบิวาโกะเป็นชื่อที่ตั้งตามทะเลสาบบิวะซึ่งทางรถไฟวิ่งขนานไปตามพื้นที่ของทะเลสาบ หลังจากการแปรรูปมาเป็นบริษัทเจอาร์ตะวันตก แต่ชื่อของสายนี้เป็นเพียงชื่อเล่นที่ตั้งขึ้นของบริษัทเจอาร์ตะวันตก ในขณะที่ชื่อหลักของทางรถไฟสายนี้ยังคงเป็นสายหลักโทไกโด (โตเกียว-โอซากะ) เช่นเดิม ซึ่งในเชิงเปรียบเทียบกับบริษัทเจอาร์ตอนกลาง ก็มีแนวเส้นทางที่เดินรถบนทางรถไฟสายหลักโทไกโดอยู่ในบางส่วน แต่บริษัทยังคงเลือกใช้ชื่อหลัก ไม่ได้มีการตั้งชื่อเล่นของสายเหมือนกับบริษัทเจอาร์ตะวันตก อย่างไรก็ตามแม้ว่าผู้ใช้บริการเป็นประจำเข้าใจว่าสายบิวาโกะ, เจอาร์ สายเกียวโต และเจอาร์ สายโคเบะ คือ สายเดียวกัน แต่ก็ทำให้เป็นที่ตั้งคำถามสำหรับคนทั่วไปถึงการตั้งชื่อเหล่านี้ขึ้นมา
แกลม

แกลม (GLAM) เป็นอักษรย่อสำหรับหอศิลป์ (galleries), ห้องสมุด (libraries), หอจดหมายเหตุ (archives) และพิพิธภัณฑ์ (museums) และใช้หมายถึงสถาบันทางวัฒนธรรมที่มีพันธกิจในการให้การเข้าถึงความรู้ แกลมสะสมและดูแลรักษามรดกทางวัฒนธรรมเพื่อสาธารณประโยชน์ แกลมในฐานะสถาบันผู้สะสมมีหน้าที่รักษาและทำให้แหล่งข้อมูลปฐมภูมิเข้าถึงได้และมีคุณค่าสำหรับนักวิจัย
รูปแบบของอักษรย่อต่าง ๆ ได้แก่ GLAMR ซึ่งรวมถึงการจัดการระเบียน (records management) และรูปแบบก่อนหน้า LAM ซึ่งไม่ได้รวมถึง "หอศิลป์" (ซึ่งอาจถูกมองว่าเป็นพิพิธภัณฑ์รูปแบบหนึ่ง หรืออาจสับสนกับสถานประกอบการเชิงพาณิชย์ที่มีการซื้อและขายงานศิลปะ) หรืออีกรูปแบบหนึ่งคือ GLAMA ซึ่งรวมถึงสถานศึกษา (academia) หรืออาจเขียนเป็น GLEAM ซึ่งรวมถึง "การศึกษา" (education)
มรดกทางวัฒนธรรม

มรดกทางวัฒนธรรม เป็นมรดกของทรัพย์สินมรดกทั้งที่จับต้องได้และจับต้องไม่ได้ของกลุ่มหรือสังคมที่สืบทอดมาจากรุ่นก่อน ๆ มรดกของคนรุ่นก่อน ๆ ไม่ใช่ทั้งหมดที่จะเป็น "มรดก" การเป็น "มรดก" เป็นผลจากการคัดเลือกของสังคม
มรดกทางวัฒนธรรม ได้แก่ วัฒนธรรมที่จับต้องได้ (เช่น อาคาร อนุสาวรีย์ ภูมิทัศน์ จดหมายเหตุ หนังสือ งานศิลปะ และสิ่งประดิษฐ์), วัฒนธรรมที่จับต้องไม่ได้ (เช่น นิทานพื้นบ้าน ประเพณี ภาษา และความรู้) และมรดกทางธรรมชาติ (ได้แก่ ภูมิทัศน์ที่มีความสำคัญทางวัฒนธรรม และความหลากหลายทางชีวภาพ) คำนี้มักใช้ในประเด็นที่เกี่ยวข้องกับการคุ้มครองทรัพย์สินทางปัญญาพื้นเมือง
การกระทำโดยเจตนาที่จะรักษามรดกทางวัฒนธรรมจากปัจจุบันเพื่ออนาคตเรียกว่าการอนุรักษ์ ซึ่งส่งเสริมโดยพิพิธภัณฑ์วัฒนธรรมและประวัติศาสตร์ชาติพันธุ์และศูนย์วัฒนธรรม มรดกที่ได้รับการอนุรักษ์ได้กลายเป็นจุดยึดของอุตสาหกรรมการท่องเที่ยวระดับโลก ซึ่งเป็นผู้มีส่วนสำคัญในการสร้างมูลค่าทางเศรษฐกิจให้กับชุมชนท้องถิ่น
การคุ้มครองทรัพย์สินทางวัฒนธรรมในทางกฎหมายประกอบด้วยข้อตกลงระหว่างประเทศและกฎหมายภายในประเทศหลายฉบับ องค์กรสหประชาชาติ, ยูเนสโก และบลูชีลด์อินเตอร์เนชันแนล ดำเนินการด้านการคุ้มครองมรดกทางวัฒนธรรม นอกจากนี้ยังมีการใช้ในการบูรณาการของการรักษาสันติภาพของสหประชาชาติด้วย
การอนุรักษ์และบูรณะทรัพย์สินทางวัฒนธรรม

การอนุรักษ์และบูรณะทรัพย์สินทางวัฒนธรรม มุ่งเน้นไปที่การคุ้มครองและการดูแลทรัพย์สินทางวัฒนธรรม (มรดกทางวัฒนธรรมที่จับต้องได้) ได้แก่ งานศิลปะ สถาปัตยกรรม โบราณคดี และสิ่งสะสมของพิพิธภัณฑ์ กิจกรรมการอนุรักษ์ ได้แก่ การอนุรักษ์เชิงป้องกัน การตรวจสอบ การเอกสาร การวิจัย การรักษา และการศึกษา สาขาวิชานี้มีความเกี่ยวข้องอย่างใกล้ชิดกับวิทยาศาสตร์การอนุรักษ์ ภัณฑารักษ์ และนายทะเบียน
บาร์คลีส์

บาร์คลีส์ (/ˈbɑːrkliz/) เป็นธนาคารครบวงจร (universal bank) ซึ่งมีสำนักงานใหญ่อยู่ในลอนดอน ประเทศอังกฤษ ดำเนินงานเป็น 2 ส่วน คือ บาร์คลีส์สหราชอาณาจักร (Barclays UK) และบาร์คลีส์สากล (Barclays International)
กิจการของบาร์คลีส์สหราชอาณาจักรนั้น ประกอบด้วย การดำเนินกิจการธนาคารสาขาปลีกย่อยต่าง ๆ การดำเนินธุรกิจบัตรสินเชื่อสำหรับผู้บริโภค การดำเนินธุรกิจบริหารจัดการทรัพย์สิน และการดำเนินกิจการธนาคารสำหรับวิสาหกิจทุกขนาดในสหราชอาณาจักร ส่วนกิจการของบาร์คลีส์สากล ประกอบด้วย การดำเนินกิจการธนาคารบาร์คลีส์ คอร์เพอเรต แอนด์ อินเวสต์เมนต์ (Barclays Corporate and Investment Bank) และการดำเนินธุรกิจด้านผู้บริโภค บัตร และการชำระเงินต่าง ๆ
บาร์คลีส์กำเนิดจากธุรกิจธนาคารของกลุ่มช่างทองซึ่งก่อตั้งขึ้นในลอนดอนเมื่อ ค.ศ. 1690 จนกระทั่งเจมส์ บาร์คลี (James Barclay) ได้เข้ามาเป็นหุ้นส่วนเมื่อ ค.ศ. 1736 และใน ค.ศ. 1896 จึงรวมธนาคาร 12 แห่งในลอนดอนและมณฑลต่าง ๆ ของอังกฤษเข้าเป็นกลุ่มธนาคารซึ่งร่วมทุนกัน ใช้ชื่อว่า "บาร์คลีส์และคณะ" (Barclays and Co.) ในหลายทศวรรษต่อมา บาร์คลีส์ได้ขยายกิจการไปทั่วประเทศ และใน ค.ศ. 1967 บาร์คลีส์ก็เป็นธนาคารแห่งแรกในโลกที่ติดตั้งเครื่องรับจ่ายเงินอัตโนมัติ (ตู้เอทีเอ็ม) ซึ่งเวลานั้นเรียกว่า "เครื่องจ่ายเงินสด" (cash dispenser) ภายหลังบาร์คลีส์ยังได้เป็นเจ้าของบริษัทอีกหลายแห่ง ทำให้กิจการใหญ่โตขึ้นตามลำดับ
บาร์คลีส์เป็นผู้สนับสนุนฟุตบอลพรีเมียร์ลีก ตั้งแต่ฤดูกาล 2003–04
ทิพานัน ศิริชนะ

ทิพานัน ศิริชนะ (เกิด 16 พฤศจิกายน พ.ศ. 2527) ชื่อเล่น อ้น เป็นนักการเมืองชาวไทย อดีตรองโฆษกประจำสำนักนายกรัฐมนตรีในรัฐบาลพลเอก ประยุทธ์ จันทร์โอชา และอดีตรองโฆษกพรรคพลังประชารัฐ สมาชิกพรรครวมไทยสร้างชาติ
ประวัติ.
ทิพานัน เกิดเมื่อวันที่ 16 พฤศจิกายน พ.ศ. 2527 เป็นบุตรนายวันชัย ศิริชนะ อดีตปลัดทบวงมหาวิทยาลัย อดีตอธิการบดี และนายกสภามหาวิทยาลัยแม่ฟ้าหลวง และนางวรรณะ ศิริชนะ 
สำเร็จการศึกษาจากโรงเรียนสาธิตจุฬาลงกรณ์มหาวิทยาลัย และในปี พ.ศ. 2545 เข้าศึกษาต่อคณะนิติศาสตร์ จุฬาลงกรณ์มหาวิทยาลัย และปริญญาโทด้านกฎหมายธุรกิจ จากมหาวิทยาลัยมินนิโซตา สหรัฐอเมริกา (University of Minnesota)
การทำงาน.
ทิพานันมีประสบการณ์การทำงานด้านกฎหมายให้กับองค์กรชั้นนำทั้งภาครัฐและเอกชนมากกว่า 10 ปี อาทิ เจ้าหน้าที่กฎหมายตลาดหลักทรัพย์แห่งประเทศไทย ที่ปรึกษากฎหมายบริษัทธุรกิจด้านพลังงาน และได้ทำหน้าที่เป็นอาจารย์พิเศษสอนนักศึกษาคณะนิติศาสตร์ มหาวิทยาลัยแม่ฟ้าหลวง
ในช่วงปี พ.ศ. 2561–2562 ทิพานันได้ทำงานในคณะทำงานของ พุทธิพงษ์ ปุณณกันต์ ขณะที่ดำรงตำแหน่งโฆษกประจำสำนักนายกรัฐมนตรี อีกทั้งเขาได้สมัครเป็นสมาชิกพรรคพลังประชารัฐตั้งแต่ปี พ.ศ. 2561 ด้วย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในกรุงเทพมหานคร เขตที่ 23 (เขตจอมทองและเขตธนบุรี) สังกัดพรรคพลังประชารัฐ แต่ไม่ได้รับเลือก โดยได้รับคะแนนทั้งสิ้น 26,105 คะแนน เป็นอันดับที่ 2 ถึงอย่างนั้นทิพานันก็ได้รับการแต่งตั้งให้เป็นรองโฆษกพรรคพลังประชารัฐ และมักทำหน้าที่ตอบโต้กับพรรคฝ่ายค้าน ทิพานันดำรงตำแหน่งอยู่ 1 ปี (2563–2564)
จากนั้นในวันที่ 22 กรกฎาคม พ.ศ. 2564 ทิพานันได้เข้ามาทำงานในทำเนียบรัฐบาลโดยรับการแต่งตั้งให้ดำรงตำแหน่งเป็นข้าราชการเมือง ตำแหน่งประจำเลขาธิการนายกรัฐมนตรี ต่อมาได้ลาออกในวันที่ 22 สิงหาคม พ.ศ. 2565 และได้รับการแต่งตั้งให้ดำรงตำแหน่งเป็นรองโฆษกประจำสำนักนายกรัฐมนตรีในวันรุ่งขึ้น ระหว่างการปฏิบัติหน้าที่ทิพานันได้ตอบโต้กับพรรคเพื่อไทยหลายครั้งเช่น ในการอภิปราย พ.ร.บ.งบประมาณ 2566 ครั้งที่ผ่านมา เมื่อ นางสาวธีรรัตน์ สำเร็จวาณิชย์ สมาชิกสภาผู้แทนราษฎรกรุงเทพมหานคร และโฆษกพรรคเพื่อไทย อภิปรายโจมตี พลเอก ประยุทธ์ จันทร์โอชา ทิพานันทำหน้าที่ตอบโต้ว่า “สิ่งสำคัญ อยากให้พรรคเพื่อไทย และ นางสาวธีรรัตน์ ตระหนักคือ รัฐบาลที่ดี ต้องไม่โกงประชาชน รัฐที่ดีต้องไม่ฉวยโอกาสเข้าครอบครัวตัวเอง รัฐที่ดีต้องมีธรรมมาภิบาลซื่อสัตย์สุจริต สุดท้ายผู้นำที่ดีจะไม่ให้ลูกน้องติดคุกแทน ซึ่งรัฐบาลของนายทักษิณและ น.ส.ยิ่งลักษณ์ที่ผ่านไม่เคยมี เพราะหลักฐานปรากฏเด่นชัดว่ามีประวัติการโกงอย่างชัดเจนจนต้องหนีคดีไปต่างประเทศ สิ่งสำคัญ นางสาวธีรรัตน์ ไม่ควรเอารูปนักโทษชายทักษิณ-นักโทษหญิงยิ่งลักษณ์ มาโชว์ในสภาฯอันทรงเกียรติ เป็นเยี่ยงอย่างแบบไม่อายฟ้าอายดิน” ทิพานันมักจะถูกเรียกว่าเป็นหนึ่งใน"ทีมองครักษ์ประยุทธ์" 
ทิพานันได้ลาออกจากพรรคพลังประชารัฐเมื่อวันที่ 12 มกราคม พ.ศ. 2566 ก่อนที่จะมาร่วมงานกับพรรครวมไทยสร้างชาติ ที่นำโดย พลเอก ประยุทธ์ จันทร์โอชา โดยลงสมัครแบบบัญชีรายชื่อลำดับที่ 18 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แต่ไม่ได้รับเลือกตั้ง
ชีวิตส่วนตัว.
ทิพานันมีความชื่นชอบ ธงไชย แมคอินไตย์ และเคยเข้าแข่งขันแฟนพันธุ์แท้ จนได้ตำแหน่งชนะเลิศในหัวข้อดังกล่าวเมื่อปี พ.ศ. 2543
ออกญาโกษาธิบดี (จีน)

ออกญาโกษาธิบดี (จีน) เป็นเสนาบดีกรมพระคลังในรัชสมัยสมเด็จพระเจ้าเสือถึงสมเด็จพระเจ้าท้ายสระ และเคยเป็นแม่ทัพไปตีเมืองกัมพูชา
ประวัติ.
"ประชุมพงศาวดาร ฉบับหอสมุดแห่งชาติ" กล่าวถึง ออกญาโกษาธิบดี (จีน) ว่า :-
"เจ้าพระยาพระคลังคนนี้เป็นคนที่พระเจ้าแผ่นดินที่สวรรคต [สมเด็จพระเจ้าสุริเยนทราธิบดี] โปรดปรานมาก และพระเจ้ากรุงสยามองค์ปัจจุบัน [สมเด็จพระที่นั่งท้ายสระ] ก็เดินตามรอยพระราชบิดา ก็โปรดมากเหมือนกัน แต่การที่พระยาพระคลังทําตามใจจีนผู้เป็นบริษัทฮอลันดาทุกประการนั้น จึงเป็นการกระทําให้ความคิดของท่านเป็นที่ติดขัดไปหมด"#เปลี่ยนทาง 
เมื่อสมเด็จพระเจ้าท้ายสระขึ้นครองราชย์ใหม่ ๆ พระองค์มอบงานราชการบ้านเมืองส่วนใหญ่ให้ออกญาโกษาธิบดีเป็นคนจัดการ ออกญาโกษาธิบดีจึงใช้เส้นสายของตนแต่งตั้งคนจีนให้รับราชการในตำแหน่งที่สำคัญที่เกี่ยวข้องกับการค้า
"บันทึกของมองเซนเยอร์ เดอซีเซ" เขียนเมื่อ พ.ศ. 2257 กล่าวถึงออกญาโกษาธิบดี (จีน) รัชกาลสมเด็จพระเจ้าท้ายสระว่า :-
"เจ้าพระยาพระคลังได้คิดอุบายหาผู้หญิงจีนเข้าไปไว้ในพระราชวังเพื่อให้คอยรับใช้พระมเหษี และเจ้านายผู้หญิง ส่วนราชการฝ่ายหน้านั้นตําแหน่งใดที่เป็นตําแหน่งสําคัญ ๆ เจ้าพระยาพระคลังก็ตั้งให้พวกจีนเข้ารับตําแหน่งนั้น ๆ และตําแหน่งหน้าที่ที่เกี่ยวด้วยการค้าขาย เจ้าพระยาพระคลังก็ตั้งให้พวกจีนเป็นหัวหน้า เพราะฉนั้นในเวลานี้การค้าขายในเมืองไทยจึงตกอยู่ในมือพวกจีนทั้งสิ้น ถึงแม้ว่าพวกไทย มอญ แขก มลายู แขก มัว ไม่พอใจอย่างยิ่งในการที่ไทยลําเอียงเข้าข้างจีนเช่นนี้ก็ไม่กล้าพูดจาคัดค้านอย่างใด เพราะทราบอยู่ว่าพระเจ้าแผ่นดินทรงฟังเสียงพวกจีนโดยเจ้าพระยาพระคลังเป็นสาย"#เปลี่ยนทาง #เปลี่ยนทาง 
ในปี ค.ศ. 1717 (พ.ศ. 2260) ได้รับพระราชโองการเป็นแม่ทัพเรือเดินทางไปตีเมืองพุทไธมาศของกัมพูชา ที่กำลังเกิดความวุ่นวายขึ้น พร้อมกับออกญาจักรีบ้านโรงฆ้องที่เป็นแม่ทัพบก แต่ด้วยไม่ชำนาญการศึกสงคราม ออกญาโกษาธิบดีจึงถูกกองทัพญวนและเขมรตีแตกพ่ายกลับมา พระเจ้าท้ายสระลงโทษให้ชดใช้อาวุธปืน กระสุนปืน และดินประสิว
ออกญาโกษาธิบดีจีนน่าจะได้เลื่อนเป็นเจ้าพระยาหลังจากนั้น ดังที่ปรากฏหลักฐานคือสนธิสัญญาที่สยามกับสเปนใน ค.ศ. 1718 (พ.ศ. 2261) กล่าวถึง "เจ้าพระยาพระคลัง" (chupahya barcalam)"#เปลี่ยนทาง เช่นเดียวกับจดหมายที่โกษาธิบดีส่งไปถึงผู้สำเร็จราชการเมืองปัตตาเวียในเดือนมีนาคม ค.ศ. 1719 (พ.ศ. 2262) ระบุบรรดาศักดิ์ของตนเองว่า "เจ้าพระยาศรีธรรมราชเดชะชาติอำมาตยานุชิตพิพิทรัตนราชโกษาธิบดีอภัยพิริยบรากรมภาหุ เจ้าพระยาพระคลัง (Sjopia Seri Dermaraat Ditsjat Tsjaat Amaat Tiaansjat Pipit Ratna Raat Kosa Tabdie Apia Piri Brakarma Pahok Tsjopia Berkelang)"
ต่อมาในปี พ.ศ. 2264 พระเจ้าท้ายสระมีรับสั่งให้ออกญาโกษาธิบดีต่อเรือกำปั่นทอดสมออยู่ ณ วัดมเหยงคณ์ โดยใช้เวลา 5 เดือนจึงแล้วเสร็จเพื่อบรรทุกช้างส่งไปขายที่อินเดียตามความในพระราชพงศาวดารว่า
<templatestyles src="แม่แบบ:คำพูด/style.css" />ทรงพระกรุณาตรัสสั่งโกษาธิบดีให้ต่อกำปั่น 3 หน้า ปากกว้าง 6 วา แล้วทรงพระกรุณาตรัสสั่งให้ติดสมอ ณ วัดมเหยงคณ์ต่อกำปั่น 5 เดือนเศษจึ่งสำเร็จแล้ว ๆ ให้ใช้ใบออกไปณเมืองมฤท แล้วให้ประทุกช้างออกไปจำหน่าย ณ เมืองเทศ 40 ช้าง
ออกญาโกษาธิบดี (จีน) ถูกปลดออกจากตำแหน่งเสนาบดีกรมพระคลัง เมื่อ พ.ศ. 2273 รัชกาลสมเด็จพระที่นั่งท้ายสระปรากฏใน "จดหมายเหตุของสังฆราชเตเซียเดอเคราเลว่าด้วยไทยกดขี่บีบคั้นคณะบาทหลวง"#เปลี่ยนทาง 
ในวัฒนธรรมสมัยนิยม.
ในละครพีเรียดอิงประวัติศาสตร์เรื่องพรหมลิขิต มีการกล่าวถึงออกญาโกษาธิบดี (จีน) ซึ่งผู้ที่รับบทนี้คือ ชาย-ชาตโยดม หิรัณยัษฐิติ
ปีศาจของฉัน

ปีศาจของฉัน (เกาหลี: ) เป็นละครโทรทัศน์ผ่านสัญญาณต่อเนื่องเกาหลีใต้ นำแสดงโดย คิม ยู-จ็อง, ซง คัง, อี ซัง-อี และคิม แฮ-ซุก ออกอากาศตอนแรกทางเอสบีเอสทีวี เมื่อวันที่ 24 พฤศจิกายน 2023 ออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) นอกจากนี้ยังสามารถใช้งานได้สำหรับ สตรีมมิ่ง บน Netflix ในบางภูมิภาค
เรื่องย่อ.
ซีรีส์นี้ถ่ายทอดเรื่องราวของการแต่งงานตามสัญญาระหว่างโดโดฮี (คิม ยูจอง) ที่ทายาทผู้ชั่วร้ายของกลุ่มบริษัทและจุง กูวอน (ซง คัง) ปีศาจที่สูญเสียพลังของเขาชั่วคราว การสูญเสียชั่วขณะนี้ทำให้พวกเขามีความสุขชั่วขณะหนึ่ง แต่ท้ายที่สุดก็นำไปสู่นรก
ทายาทตระกูลแชโบลที่เป็นศัตรูของทุกคน
ปีศาจที่สูญเสียพลังไปในชั่วข้ามคืน
CEO ของ Mirae Investment ซึ่งเป็นบริษัทในเครือของ Mirae Group
ป้าของซอกฮุนซึ่งเป็นผู้ก่อตั้ง Mirae Group.
ลูกชายคนแรกของ ชอนซุก ที่เป็น CEO ของ Mirae Electronics
 ลูกสาวคนที่สองของ ชอนซุก ซึ่งเป็น CEO ของ Mirae Apparel 
ภรรยาของซอกมินซึ่งเป็นกรรมการผู้จัดการ Mirae Electronics.
นักเต้นที่มีความพิเศษในด้านศิลปะการต่อสู้แบบดาบคู่แบบดั้งเดิม
ลูกชายคนเดียวของ ซอกมิน และ เซรา ซึ่งเป็นหัวหน้าของ Mirae Electronics
เลขานุการของ โดฮี
 ผู้รับเหมาคนแรกของ กูวอน เมื่อ 200 ปีที่แล้ว
การผลิต.
การคัดเลือกนักแสดง.
เมื่อวันที่ 18 มกราคม 2566 มีรายงานว่าทั้งคู่ คิม ยู-จ็อง และ ซง คัง กำลังพิจารณาข้อเสนอเพื่อแสดงละคร
เมื่อวันที่ 14 เมษายน 2566 มีรายงานว่านักแสดงคนดังกล่าวลี ซัง-ยี ล่าสุดยืนยันการปรากฏตัวของเขาในละครและกำลังเตรียมถ่ายทำ
กำลังถ่ายทำ.
การอ่านบทครั้งแรกจัดขึ้นในวันที่ 12 เมษายน พ.ศ. 2566
วันแพกต์

วันแพกต์ (เกาหลี: ; อาร์อาร์: "Wonpaekteu"; ; , หรือตัวพิมพ์ใหญ่ทั้งหมด) เป็นบอยแบนด์เกาหลีใต้ ก่อตั้งโดยArmada Ent. ประกอบด้วยสมาชิกจำนวนห้าคนคือ จงอู, เจย์ ชาง, ซ็องมิน, แท็ก และเยดัม พวกเขาเปิดตัวเมื่อวันที่ 30 พฤศจิกายน 2023 ด้วยอัลบั้มเอกซ์เทนเดดเพลย์ (อีพี) "Moment"
ดัฟ ทรักส์

ดัฟ ทรักส์  เป็นบริษัทผู้ผลิตรถบรรทุกสัญชาติเนเธอร์แลนด์ และเป็นส่วนหนึ่งของแพ็กคาร์ DAF ย่อมาจาก "โรงงานผลิตรถพ่วงของตระกูลฟาน ดอร์น" (van Doorne's Aanhangwagen Fabriek) สำนักงานใหญ่และโรงงานหลักตั้งอยู่ที่เมืองไอนด์โฮเฟิน ห้องโดยสารและชุดประกอบเพลาผลิตขึ้น ณ โรงงานเวสเตอร์โล ประเทศเบลเยียม รถบรรทุกบางรุ่นที่จำหน่ายภายใต้แบรนด์ DAF นั้นได้รับการออกแบบและผลิตโดยเลย์แลนด์ ทรักส์ (Leyland Trcuks) ณ โรงงานเลย์แลนด์ ประเทศสหราชอาณาจักร
นางงามนานาชาติ 2023

นางงามนานาชาติ 2023  เป็นการจัดประกวดนางงามนานาชาติครั้งที่ 61 ณ สนามกีฬาแห่งชาติโยโยงิ, เขตชิบูยะ, โตเกียว, ประเทศญี่ปุ่น โดยยัสมิน เซลแบร์ค นางงามนานาชาติ 2022 สวมมงกุฎให้ อันเดรีย รูบิโอ จากเวเนซุเอลาให้เป็นผู้สืบทอดตำแหน่งนางงามนานาชาติ 2023 โดยถือเป็นการประกวดมิสอินเตอร์เนชั่นแนล 2023 ครั้งที่9 ที่เวเนซุเอลาชนะการแข่งขัน - ชนะมากที่สุดในประวัติศาสตร์ของการประกวด
ผู้เข้าประกวด.
70 ผู้เข้าประกวดที่ได้รับการยืนยัน.
พระเทพโมฬี (ผึ้ง)

พระเทพโมฬี (ผึ้ง) บ้างเขียน พระเทพย์โมฬี (ผึ้ง) เกิดเมื่อวันที่ 4 มีนาคม พ.ศ. 2365 เป็นพระภิกษุจำพรรษาอยู่วัดราชบูรณะ จากคำอธิบายของกรมศิลปากรในหนังสือ "ประถมมาลา" ที่พระเทพโมฬีแต่ง กล่าวว่า พระเทพโมฬีคงจะเป็น "กวีผู้มีภูมิชั้นสูงและแต่งบทกลอนได้เป็นเยี่ยม"
ประวัติ.
เดิมมีนามว่า ผึ้ง หรือ พึ่ง มีบิดา คือ พระมหาวิชาธรรม อธิบดีแม่กองสอบไล่หนังสือขอมปริยัติธรรม พระคัมภีร์ พระไตรปิฎก แผนกสอบไล่ฝ่ายในพระราชวังบวรสถานมงคล มารดา ชื่อนางผ่อง เป็นธิดาหลวงธรรมรักษา (บุญเกิด) เมื่อเจริญวัย ได้ไปเล่าเรียนอ่านหนังสือไทยและขอมกับพระญาณสมโภช ณ วัดมหาธาตุ ขณะเป็นสามเณรสอบไล่ได้ 5 ประโยค ครั้นอายุครบบวชเป็นพระ สอบไล่ได้อีก 3 ประโยครวมเป็นเปรียญ 8 ประโยค ได้รับพระราชทานนิตยภัตและตาลปัตรเลื่อนตามตำแหน่งยศเปรียญเอก
ในสมัยรัชกาลที่ 3 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ ให้ตั้งพระมหาผึ้งเปรียญเอกเป็นที่พระเทพโมฬี พระราชาคณะสามัญวัดราชบูรณะในพระนคร หลังจากที่ได้แต่ง "ประถมมาลา" ซึ่งเป็นตำราสั่งสอนวิชาหนังสือไทยให้ใช้อย่างถูกต้อง พระเทพโมฬีมีพรสวรรค์เป็นพิเศษในการเทศนา เป็นที่ถูกพระราชหฤทัยในพระบาทสมเด็จพระเจ้าอยู่หัวยิ่งนัก
ต่อมามีพระอมรโมฬี (สา) วัดบวรนิเวศ อีกรูปหนึ่ง ซึ่งโปรดฯ ฝีปากเทศน์พอ ๆ กัน (ต่อมาพระอมรโมฬี (สา) เป็นสมเด็จพระอริยวงศาคตญาณ (สา ปุสฺสเทโว)) จนเมื่อจะถึงกำหนดมหกรรมสมโภชพระอารามหลวง วัดพระเชตุพน รัชกาลที่ 3 ทรงจัดสรรเครื่องไทยทานสำหรับพระราชทานพระราชาคณะ รูปหนึ่งราคาไม่ต่ำกว่า 10 ชั่ง พระเทพโมฬีคิดจะลาสึกเกิดปมทางใจ ถ้าเทศน์ถวายในหลวง รับไทยทาน 10 ชั่ง แล้วก็ลาสึก เกรงจะมีข้อครหาเอาเงินไทยทานมาทำทุนในเพศฆราวาส จึงรีบเข้าเฝ้าฯ ถวายพระพรลาสึก รัชกาลที่ 3 ทรงพระพิโรธ ตัดพ้อ "เมื่อชีต้นจะสึก ไม่เทศน์ให้โยมฟัง ก็ตามแต่ใจเถิด" แล้วให้พระอมรโมฬี (สา) มาเทศน์แทน
แต่ก็มีปัญหาพระอมรโมฬี (สา) มีปัญหาเดียวกับพระเทพโมฬี (ผึ้ง) เข้าถวายพระพรขอลาสึก เป็นรูปที่สอง รัชกาลที่ 3 ทรงพิโรธเพิ่มเป็นสองเท่า จึงได้นิมนต์ท่านเจ้าถึก พระธรรมวโรดม วัดโพธิ์ มาเทศน์แทน
หลังจากสึกแล้วได้เข้าถวายตัวเป็นข้าในพระเจ้าลูกยาเธอ กรมหมื่นอมเรนทรบดินทร์ ไม่นานถูกฟ้องว่าเมื่อครั้งยังผนวชอยู่ในเพศบรรพชิตนั้น ได้ทำปาราชิกกับเจ้าจอมมารดาม่วงแจ้ พระสนมเอกในกรมพระราชวังบวร จึงโปรดเกล้าฯ ให้พระพิเรนทรเทพ (กระต่าย) เป็นตุลาการชำระความ นายผึ้งรับสารภาพตามข้อกล่าวหา จึงโปรดฯ ให้เจ้าพนักงานนำตัวนายผึ้งไปสักหน้าผาก แล้วส่งไปเป็นตะพุ่นหญ้าช้างตามโทษานุโทษ
เมื่อถึงวันฉลองวัดโพธิ์ พระบาทสมเด็จพระนั่งเกล้าเจ้าอยู่หัวโปรดฯ ให้ช่างวาดรูปนายผึ้งขนาดเท่าตัวจริงบนกระดาษแผ่นใหญ่ เป็นรูปนายผึ้งนุ่งผ้าเขียวยืนหาบหญ้า หน้าผากมีรอยสัก มือถือเคียว มีอักษรบรรยายภาพไว้ว่า "นายผึ้ง เทพย์โมฬีหาบหญ้า" คนเที่ยวงาน หลายคนเป็นศิษย์เรียนหนังสือ "ประถมมาลา" มุงดูรูปนั้นก็ซุบซิบกันว่า นี่เป็นการประจานกันกลางเมือง
อนุสรณ์สถานเหยื่อลัทธิคอมมิวนิสต์และการต่อต้าน

อนุสรณ์สถานเหยื่อลัทธิคอมมิวนิสต์และการต่อต้าน  ในประเทศโรมาเนียประกอบด้วยพิพิธภัณฑ์อนุสรณ์สถานซีกีเยตซึ่งตั้งอยู่ในเมืองซีกีเยตูมาร์มัตซีเยย์ เทศมณฑลมารามูเรช และศูนย์ระหว่างประเทศเพื่อการศึกษาว่าด้วยลัทธิคอมมิวนิสต์ซึ่งตั้งอยู่ในกรุงบูคาเรสต์
ศูนย์ระหว่างประเทศเพื่อการศึกษาว่าด้วยลัทธิคอมมิวนิสต์.
ศูนย์ระหว่างประเทศเพื่อการศึกษาว่าด้วยลัทธิคอมมิวนิสต์  ก่อตั้งขึ้นในปี 1993 โดยอานา บลันดียานา และรอมูลุส รูซัน ภายใต้การบริหารดูแลของมูลนิธิสถาบันพลเรือน ศูนย์ระหว่างประเทศแห่งนี้เป็นศูนย์เพื่อการวิจัย การศึกษา และพิพิธภัณฑสถานวิทยา
พิพิธภัณฑ์อนุสรณ์สถานซีกีเยต.
พิพิธภัณฑ์อนุสรณ์สถานซีกีเยต  เป็นพิพิธภัณฑ์ของศูนย์ระหว่างประเทศเพื่อการศึกษาว่าด้วยลัทธิคอมมิวนิสต์ โดยสร้างขึ้นจากซากของเรือนจำซีกีเยตในปี 1993 ตั้งอยู่ในใจกลางเมืองซีกีเยตูมาร์มัตซีเยย์ เทศมณฑลมารามูเรช
โครงการพิพิธภัณฑ์และอนุสรณ์สถานในเรือนจำเก่าแล้วเสร็จในปี 2000 โดยแปรสภาพห้องขังแต่ละห้องเป็นห้องจัดแสดงของพิพิธภัณฑ์ที่บอกเล่าเหตุการณ์ตามลำดับของระบบเผด็จการเบ็ดเสร็จและระบอบคอมมิวนิสต์ในโรมาเนีย ไปจนถึงการต่อสู้และเหยื่อของระบอบเผด็จการคอมมิวนิสต์ทั้งในโรมาเนียและในยุโรปตะวันออก
เมื่อปี 1998 สภายุโรประบุให้อนุสรณ์สถานซีกีเยตเป็นหนึ่งในสถานที่หลักของยุโรปเพื่อการอนุรักษ์ความทรงจำ ร่วมกับพิพิธภัณฑ์รัฐเอาช์วิทซ์-เบียร์เคอเนาและอนุสรณ์สถานก็อง
พิพิธภัณฑสถานแห่งชาติประวัติศาสตร์โรมาเนีย

พิพิธภัณฑสถานแห่งชาติประวัติศาสตร์โรมาเนีย  เป็นพิพิธภัณฑ์ที่ตั้งอยู่บนถนนกาเลอาวิกตอรีเยย์ บูคาเรสต์ ประเทศโรมาเนีย ภายในเก็บรักษาและจัดแสดงโบราณวัตถุจากสมัยโบราณถึงปัจจุบันของโรมาเนีย
พิพิธภัณฑ์ตั้งอยู่ภายในอาคารที่อดีตเคยเป็นวังกิจการไปรษณีย์ซึ่งเคยเป็นที่ตั้งของพิพิธภัณฑ์ตราไปรษณียากรมาก่อนเช่นกัน พื้นที่ผิวของพิพิธภัณฑ์มีขนาดรวม 8,000 ตารางเมตร นิทรรศการถาวรของพิพิธภัณฑ์ประกอบด้วยปูนปลาสเตอร์หล่อขึ้นรูปจำลองเสาตรายานุสขนาดเท่าจริง, เครื่องราชกกุธภัณฑ์ของโรมาเนีย, ขุมทรัพย์ปีเยตรออาเซเล และเหรียญรางวัลโนเบลของจริงของจอร์เจ เอมิล ปาลาเด ซึ่งเป็นชาวโรมาเนียที่ได้รับรางวัลโนเบลสาขาสรีรวิทยาหรือการแพทย์
โครงการก่อสร้างตัวอาคารที่เป็นพิพิธภัณฑ์ในปัจจุบันได้รับการอนุมัติในปี 1892 โดยอาเลกซันดรู เซอวูเลสกู สถาปนิก และเอร์เนสต์ สตูร์ซา ผู้ตรวจการไปรษณีย์ ได้ถูกส่งไปเยี่ยมชมอาคารที่ทำการไปรษณีย์ต่าง ๆ ทั่วยุโรปเพื่อพิจารณาออกแบบอาคารหลังนี้ การออกแบบสุดท้ายได้รับอิทธิพลจากไปรษณียาคารในนครเจนีวาของสวิตเซอร์แลนด์ อาคารมี 3 ชั้นและชั้นใต้ดินยกสูง มุขเสาเรียงด้านหน้ามีเสาดอริก 10 ต้นรองรับ และมีบันได 12 ขั้นเข้าไปสู่ตัวอาคาร ภายนอกยังมีประติมากรรมตกแต่งมากมาย
วังบารอก (ตีมีชออารา)

วังบารอก  เป็นวังขนาดใหญ่ในย่านเชตาเตของนครตีมีชออารา ประเทศโรมาเนีย เป็นหนึ่งในอาคารตัวอย่างชิ้นสำคัญของตีมีชออาราในศตวรรษที่ 18 ในปัจจุบันอาคารเป็นที่ตั้งของ พิพิธภัณฑสถานแห่งชาติศิลปะ ตีมีชออารา  อาคารนี้ประกอบด้วยสองชั้นและหลังคาแบบม็องซาร์ ประตูทางเข้าสองประตูซึ่งออกแบบตามสถาปัตยกรรมบารอกแบบเวียนนา โถงบารอกบนชั้นหนึ่งของอาคารเป็นสถานที่ใช้จัดเทศกาลและการเฉลิมฉลองต่าง ๆ ที่จัดขึ้นตามโอกาสการเดินทางเยือนของจักรพรรดิและกษัตริย์มากมาย เช่น จักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์, จักรพรรดิฟรันทซ์ โยเซ็ฟที่ 1 แห่งออสเตรีย, พระเจ้าเฟร์ดีนันด์ที่ 1 แห่งโรมาเนีย เป็นต้น รวมถึงยังเป็นสถานที่ที่ศิลปินและนักดนตรีเลื่องชื่อมากมายเคยมาแสดง เช่น ฟรันทซ์ ลิสท์, โยฮันเนิส บรามส์, ปาโบล ซาราซาเต, จอร์เจ เอเนสกู เป็นต้น
เดิมทีพิพิธภัณฑ์ศิลปะนี้เป็นหน่วยงานหนึ่งของพิพิธภัณฑสถานแห่งชาติบานัต กระทั่งปี 2006 ได้แยกออกมาเป็นหน่วยงานเอกเทศ ของสะสมส่วนสำคัญของหอศิลป์ตีมีชออารานี้เป็นภาพเขียนของอิตาลี เฟลมิช เยอรมัน ออสเตรีย ฮังการี และโรมาเนียที่ฌิกโมนด์ โอร์โมช ผู้ร่วมก่อตั้งและผู้มีบทบาทสำคัญในแวดวงศิลปะของตีมีชออารา บริจาคมาในช่วงปี 1888–1895 ต่อมา ยออากิม มีลอยา ผู้อำนวยการพิพิธภัณฑ์บานัตระหว่างปี 1928–1940 ได้มีบทบาทในการรวบรวมของสะสมที่เป็นงานศิลปะโรมาเนียและศิลปะบานัตเก่าแก่ ต่อมาศิลปินอาวูเรล ชูเป ผู้อำนวยการคนต่อมาจนถึงปี 1948 ได้สานต่อการรวบรวมงานศิลปะของบานัตและโรมาเนียโดยเฉพาะจากยุคร่วมสมัยและสมัยใหม่
ไรออต (วิดีโอเกม)

ไรออต  เป็นวิดีโอเกมอินดี ค.ศ. 2019 เกี่ยวกับการจำลองการจลาจลที่สร้างจากเหตุการณ์จริง โครงการดังกล่าวเริ่มต้นด้วยแคมเปญอินดีโกโกในเดือนกุมภาพันธ์ ค.ศ. 2014 ที่จบลงด้วยความสำเร็จ เกมนี้ได้รับการวางจำหน่ายเมื่อวันที่ 6 ธันวาคม ค.ศ. 2017 เพื่อให้เข้าถึงสตีมในช่วงระหว่างพัฒนา ซึ่งเลนเนิร์ด เมนชีอารี ผู้กำกับและก่อนหน้านี้เคยเป็นนักตัดต่อรวมถึงผู้กำกับภาพให้แก่บริษัทวาล์วได้เคยประสบกับเหตุการณ์จลาจลเป็นการส่วนตัว และเกม "ไรออต" ได้รับการสร้างขึ้นเพื่อเป็นช่องทางในการแสดงออกและบอกเล่าเรื่องราวของเหตุการณ์เหล่านี้ โดยผู้เล่นสามารถเลือกได้ระหว่างการเล่นเป็นตำรวจหรือผู้ก่อการจลาจล เกมดังกล่าวอาจจะวางจำหน่ายสำหรับแมคโอเอส, ลินุกซ์, ไอโอเอส และแอนดรอยด์ ซึ่งทางผู้ผลิตสนใจที่จะนำเกมมาสู่แพลตฟอร์มเหล่านี้ แต่ปัจจุบันถูกจำกัดด้วยงบประมาณของพวกเขา
รูปแบบการเล่น.
"ไรออต"ให้ผู้เล่นเล่นเป็นทั้งตำรวจและกลุ่มจลาจล ในฐานะตำรวจ เกมนี้เกี่ยวข้องกับกลยุทธ์และการวางแผน โดยมีส่วนต่อประสานกราฟิกกับผู้ใช้ที่ใช้รูปแบบตำรวจแบบดั้งเดิม สิ่งนี้แตกต่างกับรูปแบบการเล่นทั่วไปของกลุ่มจลาจลซึ่งมีการปรับตัวและโต้ตอบ โดยอาศัยการตัดสินใจของตำรวจซึ่งตรงข้ามกับการวางแผนระยะยาว แต่อาศัยทักษะการตัดสินใจที่รวดเร็วแทน เกมดังกล่าวประกอบด้วยหกศึกหลักที่มีฉากในประเทศอิตาลี, กรีซ, สเปน และอียิปต์
ส่วนการจลาจลอื่น ๆ ที่เกิดขึ้นทั่วโลกจะพร้อมให้หาเล่นและปลดล็อกได้ แต่ละสถานการณ์จะมีภูมิหลังที่แตกต่างกัน รวมถึงอุปกรณ์ประกอบฉากและเครื่องแบบตำรวจ ส่วนเสื้อผ้าของพวกนักเคลื่อนไหวจะได้รับการสุ่มสร้างขึ้นอย่างเป็นระบบ ทั้งนี้ เหล่าตัวละครจะมีสถิติที่แตกต่างกันซึ่งเปลี่ยนวิธีตอบสนองในสถานการณ์ที่แตกต่างกัน ซึ่งหมายความว่าผู้คนจะดำเนินการในลักษณะที่คาดเดาไม่ได้โดยพิจารณาจากองค์ประกอบที่จะเกิดขึ้นในการจลาจลแต่ละครั้ง "ไรออต"กำลังได้รับการวางแผนที่จะเปิดตัวตัวแก้ไขระดับในเกม โดยการใช้สิ่งนี้ ผู้เล่นจะสามารถสร้างจลาจลที่กำลังเกิดขึ้นในโลกขึ้นมาใหม่ได้ โดยระดับดังกล่าวนั้นสามารถร่วมกันกับใครก็ได้ในโลก และบุคคลอื่นสามารถให้คะแนนตามคุณภาพและความถูกต้องทางประวัติศาสตร์
การพัฒนา.
สถานการณ์ใน"ไรออต"ได้รับการแจ้งบางส่วนผ่านการมีส่วนร่วมของเลนเนิร์ด เมนชีอารี ผู้เป็นนักออกแบบ ในการประท้วงโนตัฟของอิตาลี "ไรออต"ได้รับทุนส่วนหนึ่งจากแคมเปญระดมทุนอินดีโกโก ซึ่งระดมทุนได้ 36,139 ดอลลาร์ในเดือนมีนาคม ค.ศ. 2013 งบประมาณของเกมบางส่วนมีไว้เพื่อการเดินทางและการวิจัย โดยเกมนี้มีจุดมุ่งหมายเพื่อพรรณนาสถานการณ์ต่าง ๆ ในลักษณะที่เป็นกลาง ทำให้ผู้เล่นสามารถสำรวจความขัดแย้งของทั้งสองฝ่ายได้
เกม"ไรออต"พยายามเลียนแบบรูปลักษณ์ย้อนยุค 2 มิติ แม้ว่าฉากจะเป็น 3 มิติ ซึ่งให้แสง, ฟิสิกส์ และเอฟเฟกต์ภาพที่สมจริงยิ่งขึ้น ตลอดจนการเคลื่อนไหวของตัวละครทั้งหมดเป็นไปตามหลักฟิสิกส์ ซึ่งหมายความว่าแทนที่จะเดินตามเส้นทาง การเคลื่อนไหวของฝูงชนจะได้รับอิทธิพลจากการสื่อด้วยการสัมผัสของฝูงชนที่เหลือ ส่วนรูปแบบศิลปะได้รับแรงบันดาลใจจากเกม""
และใน ค.ศ. 2019 เลนเนิร์ด เมนชีอารี ได้เปิดตัวเวอร์ชันไอโอเอสฟรี
สถานีกรมชลประทาน

สถานีกรมชลประทาน (รหัส: PK05) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับเหนือถนนติวานนท์ในพื้นที่อำเภอปากเกร็ด จังหวัดนนทบุรี
ที่ตั้ง.
สถานีกรมชลประทานตั้งอยู่เหนือถนนติวานนท์ บริเวณด้านหน้ากรมชลประทาน ในพื้นที่หมู่ที่ 1 บ้านปากด่าน ตำบลบางตลาด อำเภอปากเกร็ด จังหวัดนนทบุรี
รายละเอียด.
สีสัญลักษณ์.
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู
รูปแบบ.
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
ทางเข้า–ออก.
ประกอบด้วยทางขึ้น–ลงปกติ ได้แก่
สถานีแยกปากเกร็ด

สถานีแยกปากเกร็ด (รหัส: PK06) เป็นสถานีรถไฟฟ้ามหานครแบบยกระดับในเส้นทางสายสีชมพู ตั้งอยู่ทางทิศตะวันออกเฉียงใต้ของทางแยกปากเกร็ดในพื้นที่อำเภอปากเกร็ด จังหวัดนนทบุรี
ที่ตั้ง.
สถานีแยกปากเกร็ดตั้งอยู่ทางทิศตะวันออกเฉียงใต้ของทางแยกปากเกร็ด ในพื้นที่หมู่ที่ 5 บ้านศาลาขี้ปด ตำบลปากเกร็ด อำเภอปากเกร็ด จังหวัดนนทบุรี โดยเป็นหนึ่งในสถานีระบบรถไฟฟ้าสายสีชมพูที่ไม่ได้ตั้งเหนือถนนหรือริมถนนที่มีอยู่เดิม ทั้งนี้ ได้มีการสร้างถนนใต้สถานีเพื่อเชื่อมต่อกับถนนติวานนท์และถนนแจ้งวัฒนะ
รายละเอียด.
สีสัญลักษณ์.
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู
รูปแบบ.
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
ทางเข้า–ออก.
ประกอบด้วยทางขึ้น–ลงปกติ ได้แก่
สถานีแจ้งวัฒนะ-ปากเกร็ด 28

สถานีแจ้งวัฒนะ-ปากเกร็ด 28 (รหัส: PK08) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับเหนือถนนแจ้งวัฒนะในพื้นที่อำเภอปากเกร็ด จังหวัดนนทบุรี
ที่ตั้ง.
สถานีแจ้งวัฒนะ-ปากเกร็ด 28 ตั้งอยู่เหนือถนนแจ้งวัฒนะ บริเวณปากซอยแจ้งวัฒนะ-ปากเกร็ด 19 (อุทยานทอง) และซอยแจ้งวัฒนะ-ปากเกร็ด 28 (ต้นแทน) ในพื้นที่หมู่ที่ 4 บ้านคลองเกลือ ตำบลคลองเกลือ และ หมู่ที่ 2 บ้านดงตาล ตำบลบางตลาด อำเภอปากเกร็ด จังหวัดนนทบุรี
รายละเอียด.
สีสัญลักษณ์.
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู
รูปแบบ.
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
ทางเข้า–ออก.
ประกอบด้วยทางขึ้น–ลงปกติ ได้แก่
ปรีติ

ปรีดี , หรือ Karnotpala, เป็นเทพนารีในศาสนาพราหมณ์ ฮินดู นางเป็นหนึ่งในเทพชายาเทพเจ้าแห่งความรักในศาสนาฮินดู พระกามเทพร่วมกับพระรตีเทวี 
ปรีดีถือเป็นตัวแทนความรักใคร่ ในขณะที่พระรตีเทวีชายาอีกองค์ของพระกามเทพนั้นเป็นตัวแทนของความสุขทางราคะ ในการตีความอื่น ๆ บางครั้ง ปรีดีถือเป็นหนึ่งเพียงคำย่อของคำว่า รตี
ตามตำนานกล่าวว่า ปรีดีได้เข้าร่วมการบำเพ็ญตบะกับบิดาเพื่อขอพรจากพระแม่ปารวตีให้ได้พบคู่ครองที่เหมาะสม แม้นางจะพ้นวัยสาวไปแล้วก็ตาม พระแม่ปารวตีจึงปรากฏตัวและแนะนำพิธีกรรมที่ช่วยฟื้นฟูความเยาว์วัยของนาง ทำให้พระกามเทพตกหลุมรักและขอแต่งงานกับนางในที่สุด
สถานีศรีรัช

สถานีศรีรัช (รหัส: PK09) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับริมถนนแจ้งวัฒนะฟากเหนือในพื้นที่อำเภอปากเกร็ด จังหวัดนนทบุรี
ที่ตั้ง.
สถานีศรีรัชตั้งอยู่ทางทิศตะวันตกของทางแยกต่างระดับแจ้งวัฒนะ (จุดตัดระหว่างถนนแจ้งวัฒนะ ทางพิเศษศรีรัช และทางพิเศษอุดรรัถยา) บริเวณระหว่างถนนแจ้งวัฒนะ ซอยแจ้งวัฒนะ-ปากเกร็ด 35 (เข้าหมู่บ้านจรรยานิเวศน์) และซอยแจ้งวัฒนะ-ปากเกร็ด 37 ในพื้นที่หมู่ที่ 2 บ้านคลองเกลือ ตำบลคลองเกลือ อำเภอปากเกร็ด จังหวัดนนทบุรี
ก่อนหน้านี้สถานีแห่งนี้ใช้ชื่อโครงการและชื่อในระหว่างการก่อสร้างว่า "สถานีเมืองทองธานี" แต่เนื่องจากข้อเสนอการก่อสร้างส่วนต่อขยายศรีรัช–เมืองทองธานีของเอ็นบีเอ็มทำให้อาจเกิดความสับสนถึงสถานีเชื่อมต่อไปยังสายแยก เอ็นบีเอ็มจึงเสนอให้มีการเปลี่ยนชื่อสถานีถึงสองครั้ง โดยครั้งแรกใช้ชื่อสถานีว่า "สถานีมหาวิทยาลัยสุโขทัยธรรมาธิราช" แต่เนื่องจากมหาวิทยาลัยสุโขทัยธรรมาธิราชมีที่ตั้งอยู่ลึกเข้าไปในซอยถึง 1.2 กิโลเมตร ทำให้การตั้งชื่อสถานีอาจไม่เข้าข่ายสถานที่ใกล้เคียงตามข้อกำหนดของกรมการขนส่งทางราง เอ็นบีเอ็มจึงเสนอให้มีการสลับชื่อสถานีระหว่างสถานีแห่งนี้กับสถานี PK10 เพื่อให้สอดคล้องถึงที่ตั้งสถานีให้ได้มากที่สุด นั่นคือทางพิเศษศรีรัชซึ่งอยู่ใกล้เคียง
รายละเอียด.
สีสัญลักษณ์.
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู
รูปแบบ.
เป็นสถานียกระดับ มีชานชาลาเกาะกลางขนาดมาตรฐาน เป็นหนึ่งในสามสถานีของสายสีชมพูที่ใช้ชานชาลาแบบนี้ (อีกสองสถานีคือ ชานชาลา 1/3 สถานีเมืองทองธานีและสถานีอิมแพ็ค เมืองทองธานี) ประกอบด้วยชั้นขายบัตรโดยสารซึ่งอยู่ที่ชั้นพื้นถนน (ซึ่งเป็นหนึ่งใน 4 สถานีที่มีพื้นที่จำหน่ายบัตรโดยสารอยู่ที่ชั้นพื้นถนน) และชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
ทางเข้า–ออก.
ประกอบด้วยทางขึ้น–ลงปกติ ได้แก่
สถานีอิมแพ็ค เมืองทองธานี

สถานีอิมแพ็ค เมืองทองธานี (รหัส: MT01) เป็นสถานีรถไฟฟ้ามหานครแบบยกระดับในเส้นทางสายสีชมพูส่วนต่อขยายอิมแพ็ค–เมืองทองธานี โดยยกระดับเหนือซอยแจ้งวัฒนะ-ปากเกร็ด 39 ติดกับศูนย์แสดงสินค้าและการประชุม อิมแพ็ค เมืองทองธานี ในพื้นที่อำเภอปากเกร็ด จังหวัดนนทบุรี
ที่ตั้ง.
สถานีอิมแพ็ค เมืองทองธานี ตั้งอยู่เหนือวงเวียนอิมแพ็ค (จุดตัดระหว่างซอยแจ้งวัฒนะ-ปากเกร็ด 39 กับถนนป๊อปปูล่า) ใกล้กับอาคารอิมแพ็ค ชาเลนเจอร์ ของศูนย์แสดงสินค้าและการประชุม อิมแพ็ค เมืองทองธานี ในพื้นที่ตำบลบ้านใหม่ อำเภอปากเกร็ด จังหวัดนนทบุรี
รายละเอียด.
สีสัญลักษณ์.
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู
รูปแบบ.
เป็นสถานียกระดับความสูง 4 ชั้น ชานชาลาเป็นแบบชานชาลาเกาะกลางขนาดเล็กกว่ามาตรฐานความกว้างเพียง 4.6 เมตร เนื่องมาจากข้อจำกัดของพื้นที่ตั้งสถานีคือช่องว่างระหว่างทางพิเศษอุดรรัถยา ทำให้การจัดจุดจอดของขบวนรถต้องปรับรูปแบบเป็นแบบสับหว่างกันเพื่อป้องกันผู้โดยสารล้นมากเกินไป มีประตูอัตโนมัติกั้นชานชาลาแบบครึ่งความสูง ตัวสถานีประกอบด้วยโถงต้อนรับซึ่งทำหน้าที่เป็นชั้นขายบัตรโดยสารในตัว ชั้นสำนักงานสถานีและสำนักงานขายบัตรโดยสารและชั้นชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง รวมถึงตีปิดพื้นที่ชั้นโถงต้อนรับและชั้นสำนักงานสถานีเพื่อป้องกันมลพิษทางเสียงที่เกิดจากการจราจรบนทางพิเศษอุดรรัถยา
ทางเข้า–ออก.
ประกอบด้วยทางขึ้น–ลงปกติ ได้แก่
สถานีทะเลสาบเมืองทองธานี

สถานีทะเลสาบเมืองทองธานี (รหัส: MT02) เป็นสถานีรถไฟฟ้ามหานครแบบยกระดับในเส้นทางสายสีชมพูส่วนต่อขยายอิมแพ็ค–เมืองทองธานี โดยยกระดับเหนือซอยแจ้งวัฒนะ-ปากเกร็ด 39 (เข้าศูนย์ประชุมอิมแพ็ค) ในพื้นที่อำเภอปากเกร็ด จังหวัดนนทบุรี
ที่ตั้ง.
สถานีทะเลสาบเมืองทองธานีตั้งอยู่เหนือซอยแจ้งวัฒนะ-ปากเกร็ด 39 ใกล้กับทางแยกทะเลสาบ (จุดตัดระหว่างซอยแจ้งวัฒนะ-ปากเกร็ด 39 กับถนนป๊อปปูล่า) และอิมแพ็ค เลคไซด์ ในพื้นที่ตำบลบ้านใหม่ อำเภอปากเกร็ด จังหวัดนนทบุรี
สถานีทะเลสาบเมืองทองธานีเป็นสถานีปลายทางในส่วนเหนือของโครงการรถไฟฟ้าสายสีชมพู ส่วนต่อขยายอิมแพ็ค–เมืองทองธานี ไปจนกว่าจะมีความชัดเจนในการก่อสร้างส่วนต่อขยายตั้งแต่สถานีแห่งนี้ไปจนถึงปากทางเข้าเมืองทองธานีฝั่งถนนติวานนท์
รายละเอียด.
สีสัญลักษณ์.
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู
รูปแบบ.
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง 
ทางเข้า–ออก.
ประกอบด้วยทางขึ้น–ลงปกติ ได้แก่
แผนผัง.
เนื่องจากเป็นสถานีปลายทาง และเปิดใช้ชานชาลาที่ 4 เพียงชานชาลาเดียว ขบวนรถที่มาจากสถานีอิมแพ็ค เมืองทองธานีจะสับรางเพื่อเข้าสู่ชานชาลาที่ 4 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีเมืองทองธานีจะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีอื่น ๆ จะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถไฟฟ้าจะออกจากสถานีเข้าสู่สถานีอิมแพ็ค เมืองทองธานีต่อไป
เกิดใหม่เป็นนางร้าย จะเลือกทางไหนก็หายนะ เดอะมูฟวี่

เกิดใหม่เป็นนางร้าย จะเลือกทางไหนก็หายนะ เดอะมูฟวี่ (; โรมาจิ: "Gekijōban Otome Gēmu no Hametsu Furagu Shika Nai Akuyaku Reijō ni Tensei Shite Shimatta…") หรือเรืยกโดยชื่อย่อว่า ฮาเมฟูระ เดอะมูฟวี่ (; โรมาจิ: "Gekijōban Hamefura") เป็นภาพยนตร์แอนิเมชั่นญี่ปุ่น ภาพยนตร์สร้างจากชุดไลต์โนเวลเรื่อง "เกิดใหม่เป็นนางร้าย จะเลือกทางไหนก็หายนะ" โดยซาโตรุ ยามากูจิ ผลิตโดยซิลเวอร์ลิงก์ และจัดจำหน่ายโดย Asmik Ace ภาพยนตร์กำกับโดยเคซูเกะ อิโนอูเอะ จากบทที่เขียนโดยเมงูมิ ชิมิซุ และ เมกุมุ ซาซาโนะ ซึ่งทั้งคู่ดัดแปลงเรื่องราวดั้งเดิมโดยยามากูจิ
ภาพยนตร์ได้รับการประกาศในเดือนกันยายน พ.ศ. 2564 โดยที่มายะ อูจิดะกลับมารับบทเป็นคาตารีนา คลาเอส การผลิตภาพยนตร์เริ่มในเดือนเมษายน พ.ศ. 2565 อิโนอูเอะ ชิมิซุ และ ซาซาโนะ ได้รับการเปิดเผยว่าจะทำงานในภาพยนตร์ในเดือนมิถุนายน พ.ศ. 2566 พร้อมด้วยนักแสดงจากซีรีส์อนิเมะโทรทัศน์ที่ดัดแปลงมาจากไลต์โนเวลที่กลับมารับบทบาทเดิม มีการเปิดเผยทีมงานและนักแสดงเพิ่มเติมในเดือนกันยายน พ.ศ. 2566
"เกิดใหม่เป็นนางร้าย จะเลือกทางไหนก็หายนะ เดอะมูฟวี่" ฉายรอบปฐมทัศน์ในนครนิวยอร์กวันที่ 19 พฤศจิกายน พ.ศ. 2566 และเข้าฉายในญี่ปุ่นวันที่ 8 ธันวาคม
การผลิต.
ภาพยนตร์อนิเมะได้รับการประกาศในเดือนกันยายน พ.ศ. 2564 หลังจากฉาย"เกิดใหม่เป็นนางร้าย จะเลือกทางไหนก็หายนะ X" จบ โดยนักวาดภาพประกอบนามิ ฮิดากะ ได้เปิดเผยชื่อผ่านภาพประกอบเฉลิมฉลองในชื่อ "ฮาเมฟูระ เดอะมูฟวี่" มายะ อูจิดะ ผู้ให้เสียงพากย์คาตารีนา คลาเอส ในฉบับอนิเมะโทรทัศน์ รู้สึก “ประหลาดใจและมีความสุข” กับการประกาศดังกล่าว ภายในเดือนเมษายน พ.ศ. 2565 มีการเปิดเผยชื่ออย่างเป็นทางการของภาพยนตร์เรื่องนี้และเริ่มการผลิต ซาโตรุ ยามางูจิได้รับการเปิดเผยว่าจะกำกับภาพยนตร์เรื่องนี้ที่ซิลเวอร์ลิงก์ ในเดือนมิถุนายน พ.ศ. 2566 นอกจากนี้ เมงูมิ ชิมิซุ และเมกุมุ ซาซาโนะยังได้รับการประกาศให้เขียนบทโดยอิงจากเรื่องราวต้นฉบับที่เขียนโดยยามากูจิ ชิมิซุยังได้รับเครดิตในการเรียบเรียงบนภาพยนตร์เรื่องนี้ นอกจากนี้ มิวะ โอชิมะยังได้รับการประกาศให้เป็นผู้ออกแบบตัวละครด้วย นักแสดงจากซีรีส์อนิเมะโทรทัศน์กลับมารับบทบาทเดิม ในขณะที่มีการแนะนำตัวละครใหม่ที่มีลักษณะคล้ายลูกเจี๊ยบชื่อปิโย ก่อนที่จะกลับมารับบทบาทในภาพยนตร์เรื่องนี้ ทัตสึฮิซะ ซูซูกิได้รับบทใหม่ในเดือนกันยายน พ.ศ. 2564 โดยมียูกิ อิโตะให้เสียงอลัน สจวร์ตในโบนัสดราม่าซีดีของเกม "My Next Life as a Villainess: All Routes Lead to Doom! Pirates of the Disturbance" สำหรับนินเท็นโด สวิตช์
ในเดือนกันยายน พ.ศ. 2566 อูจิดะได้รับเลือกให้พากย์เสียงโปจิด้วย ในเดือนนั้น เค็นโช โอโนะ, อายูมุ มูราเซะ, อาการิ คิโต, เรนะ อูเอดะ, โยโกะ ฮิกาซะ และ ริเอะ คูงิมิยะ ก็ร่วมให้เสียงพากย์ในบท Aaqil, Qumiit, Nashiit, Haati, Alqus และ Piyo ตามลำดับ นอกจากนี้ยังมีการประกาศทีมงานเพิ่มเติมที่ทำงานเกี่ยวกับภาพยนตร์เรื่องนี้ด้วย เช่น อะสุกะ โคมิยามะ ในฐานะผู้กำกับศิลป์, เอริ ชิเกโตมิ เป็นผู้ออกแบบสี, ฮิเดกิ เอโต และ นาโอกิ เอโต ในฐานะช่างภาพ และมิจิ ทากิกาวะ เป็นผู้ตัดต่อ
ปีเอียว

ปีเอียว หรือ ปี่เอียว (มีบทบาทในช่วง ค.ศ. 220–231) มีชื่อในภาษาจีนกลางว่า เฟ่ย์ เย่า  หรือ เฟ่ย์ เหยา  เป็นขุนพลของรัฐวุยก๊กในยุคสามก๊กของจีน
ประวัติ.
มีข้อมูลเพียงเล็กน้อยเกี่ยวกับปีเอียวที่บันทึกในประวัติศาสตร์ ต่างจากบุคคลสำคัญอื่น ๆ ในช่วงปลายราชวงศ์ฮั่นตะวันออกและยุคสามก๊กตรงที่ไม่มีบทชีวประวัติของตนเองในบันทึกประวัติศาสตร์"จดหมายเหตุสามก๊ก" ("ซานกั๋วจื้อ") ในศตวรรษที่ 3 ซึ่งเป็นแหล่งข้อมูลทางประวัติศาสตร์ของยุคสามก๊กที่เชื่อถือได้ ข้อมูลเกี่ยวกับปีเอียวพบได้ในบางส่วนของบทชีวประวัติของบุคคลอื่น ๆ 
ปีเอียวถูกกล่าวถึงครั้งแรกในปี ค.ศ. 220 ปีที่รัฐวุยก๊กก่อตั้งขึ้นและเป็นจุดเริ่มต้นของยุคสามก๊ก ปีเอียวเข้าร่วมกับขุนพลโจจิ๋นในการปราบกบฏที่ก่อการโดยจาง จิ้น (張進) ในเมืองจิ่วเฉฺวียน (酒泉郡 "จิ่วเฉฺวียนจฺวิ้น"; ปัจจุบันอยู่บริเวณนครจิ่วเฉฺวียน มณฑลกานซู่)
ปลายปี ค.ศ. 221 เมื่อชนเผ่าหลูฉุ่ยหู (盧水胡; อนารยชนหลูฉุ่ย) เริ่มก่อกบฏในมณฑลเลียงจิ๋ว (ครอบคลุมบางส่วนของมณฑลฉ่านซีและมณฑลกานซู่ในปัจจุบัน) ปีเอียวเข้าร่วมกับโจว ฉี (鄒岐), เตียวกี๋ (張既 "จาง จี้"), เซี่ยโหว หรู (夏侯儒) และคนอื่น ๆ ในการปราบปรามกบฏ 
ต้นปี ค.ศ. 229 เมื่อรัฐจ๊กก๊กที่เป็นรัฐอริของวุยก๊กส่งกำลังทหารเข้าบุกป้อมปราการของวุยก๊กที่ตันฉอง (陳倉 "เฉินชาง"; อยู่ทางตะวันออกของนครเป่าจี มณฑลฉ่านซีในปัจจุบัน) โจจิ๋นมอบหมายให้ปีเอียวนำกองกำลังไปหนุนช่วยเฮ็กเจียวขุนพลวุยก๊กที่รักษาตันฉอง แต่เฮ็กเจียวป้องกันตันฉองได้อย่างมั่นคง และทัพจ๊กก๊กก็ล่าถอยไปเมื่อปีเอียวยกกำลังมาถึง 
ในปี ค.ศ. 230 ปีเอียวได้เลื่อนขั้นเป็นขุนพลทัพหลัง (後將軍 "โฮ่วเจียงจฺวิน") ในปีเดียวกัน จูกัดเหลียงผู้สำเร็จราชการแห่งจ๊กก๊กพร้อมด้วยขุนพลอุยเอี๋ยน, งออี้ และขุนพลจ๊กก๊กคนอื่น ๆ นำทัพจ๊กก๊กเข้าโจมตีอาณาเขตของวุยก๊กในมณฑลเลียงจิ๋ว ปีเอียวและกุยห้วยขุนพลวุยก๊กอีกคนเข้ารบกับทัพข้าศึกที่บัญชาการโดยอุยเอี๋ยนที่หยางซี (陽溪) แต่ถูกตีแตกพ่ายต้องล่าถอยไป 
ราวเดือนมีนาคม ค.ศ. 231 จูกัดเหลียงนำทัพจ๊กก๊กโจมตีวุยก๊กอีกครั้ง นำไปสู่ยุทธการที่กิสาน ในเวลานั้นสุมาอี้ขุนพลวุยก๊กรับผิดชอบกิจการทหารในมณฑลเลียงจิ๋วและหยงจิ๋ว สุมาอี้พร้อมด้วยเตียวคับ, ปีเอียว, กุยห้วย, ไต้เหลง (戴陵 "ไต้หลิง") และผู้ใต้บังคับบัญชาคนอื่น ๆ นำทัพวุยก๊กไปต้านข้าศึก ในเดือนเมษายน ค.ศ. 231 สุมาอี้ส่งปีเอียวและไต้เหลงพร้อมด้วยกำลังทหาร 4,000 นายเข้ารักษาอำเภอเซียงเท้ง (上邽縣 "ช่างกุยเซี่ยน"; ปัจจุบันอยู่ในนครเทียนฉุ่ย มณฑลกานซู๋) ส่วนตัวสุมาอี้นำกองกำลังที่เหลือไปโจมตีข้าศึกที่เขากิสาน (祁山 "ฉีชาน"; ภูมิประเทศภูเขาโดยรอบอำเภอหลี่ มณฑลกานซู่ในปัจจุบัน) จูกัดเหลียงนำกองกำลังแยกเข้าโจมตีอำเภอเซียงเท้ง และให้กำลังทหารที่เหลือเข้าโจมตีเขากิสาน จูกัดเหลียงและกองกำลังตีกองกำลังของกุยห้วย ปีเอียว และคนอื่น ๆ แตกพ่ายและเข้ารวบรวมผลผลิตทางการเกษตรในอำเภอเซียงเท้ง
ในนิยาย"สามก๊ก".
ปีเอียวปรากฏตัวในฐานะตัวละครรองในนิยายอิงประวัติศาสตร์เรื่อง"สามก๊ก"ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในนวนิยาย ปีเอียวเป็นผู้ใต้บังคับบัญชาของโจจิ๋นและเข้าร่วมในการรบป้องกันดินแดนของวุยก๊กระหว่างการบุกของจ๊กก๊กครั้งที่สอง ปีเอียวต้องกลถูกซุ่มโจมตีโดยเกียงอุยซึ่งตั้งใจจะวางกลกับโจจิ๋น ปีเอียวฆ่าตัวตายหลังถูกข้าศึกล้อมไว้
หวาง เจิ้นตั๋ว

หวาง เจิ้นตั๋ว (ค.ศ. 1911–1992) ชื่อรอง เทียนมู่  เป็นนักประวัติศาสตร์ นักโบราณคดี และนักพิพิธภัณฑ์วิทยา ถือเป็นหนึ่งในผู้วางรากฐานวิชาประวัติศาสตร์ของเทคโนโลยีจีน
ประวัติช่วงต้นและการศึกษา.
หวาง เจิ้นตั๋วเกิดในตระกูลเจ้าของที่ดินอันมั่งคั่งในนครเป่าติ้ง มณฑลเหอเป่ย์ บิดาของหวาง เจิ้นตั๋วเป็นวิศวกรทหาร และปู่ของหวาง เจิ้นตั๋วคือหวาง อิงไข่ (王英楷) เป็นนายพลระดับสูงของราชวงศ์ชิง หวาง เจิ้นตั๋วสำเร็จการศึกษาจากมหาวิทยาลัยเยียนจิงในปี ค.ศ. 1934
การศึกษาเทคโนโลยีจีน.
หวาง เจิ้นตั๋วมีชื่อเสียงจากการทำความเข้าใจเทคโนโลยีโบราณ รวมถึงการบูรณะเครื่องวัดความไหวสะเทือนของจาง เหิงในปี ค.ศ. 1936
จุนอิจิ ทากายาซุ

จุนอิจิ ทากายาซุ (; โรมาจิ: "Takayasu Jun’ichi") (เกิด พ.ศ. 2506) เป็นผู้สนับสนุนสิทธิกัญชาชาวญี่ปุ่น ได้รับการยกย่องว่าเป็น "หนึ่งในผู้เชี่ยวชาญชั้นนำในเรื่องกัญชาของประเทศญี่ปุ่น" และเป็นภัณฑารักษ์ของพิพิธภัณฑ์กัญชา หรือไทมะ ฮากูบุตสึคัง (; โรมาจิ: "Taima Hakubutsukan") ในเมืองนาซุ จังหวัดโทจิงิ ซึ่งตัวทากายาซุเป็นผู้ก่อตั้งในปี พ.ศ. 2544 นอกจากนี้ทากายาซุยังจัดกิจกรรมท่องเที่ยวเป็นรายปีในการนำชมไร่กัญชาถูกกฎหมายรอบพิพิธภัณฑ์กัญชา และยังจัดงานร่วมปฏิบัติเป็นรายเดือนในการสอนการทอเส้นใยกัญชา
ประวัติ.
เมื่อจุนอิจิ ทากายาซุอายุ 3 ปี เคยอ่านหนังสือภาพเกี่ยวกับนินจาที่ฝึกตนโดยการกระโดดข้ามต้นกัญชา ทำให้ทากายาซุมีความตั้งใจจะเป็นนักปลูกกัญชาในภายหลัง
พิพิธภัณฑสถานแห่งชาติประวัติศาสตร์ธรรมชาติ กรีกอเร อันตีปา

พิพิธภัณฑสถานแห่งชาติประวัติศาสตร์ธรรมชาติ กรีกอเร อันตีปา  เป็นพิพิธภัณฑ์ประวัติศาสตร์ธรรมชาติในบูคาเรสต์ ประเทศโรมาเนีย สถาปนาขึ้นในปี 1834 ในชื่อ พิพิธภัณฑสถานแห่งชาติประวัติศาสตร์ธรรมชาติ ในปี 1933 ได้เปลี่ยนชื่อตามชื่อของกรีกอเร อันตีปา นักวิทยาศาสตร์ผู้บริหารพิพิธภัณฑ์อยู่เป็นเวลา 51 ปี และผู้ปรับโครงสร้างของพิพิธภัณฑ์ในอาคารหลังใหม่ซึ่งออกแบบโดยสถาปนิกกรีกอเร เชร์กีเยซ โดยมีพระเจ้าการอลที่ 1 แห่งโรมาเนียเสด็จพระราชดำเนินมาทรงประกอบพิธีเปิดในปี 1908 ในปี 2011 พิพิธภัณฑ์ได้เปิดอีกครั้งหลังการปรับปรุงครั้งใหญ่มูลค่า 14 ล้านดอลลาร์ ของสะสมของพิพิธภัณฑ์ประกอบด้วยวัตถุตัวอย่างกว่า 2 ล้านชิ้น ที่นี่ถือเป็นพิพิธภัณฑ์ที่มีเกียรติภูมิและได้รับการจัดระเบียบดีที่สุดแห่งหนึ่งของโลก
พิพิธภัณฑ์สาลี่ทตโตริ นิจิซเซกิ

พิพิธภัณฑ์สาลี่ทตโตริ นิจิซเซกิ (; โรมาจิ: "Tottori Nijisseiki Nashi Kinenkan") ตั้งอยู่ในเมือง คูราโยชิ จังหวัดทตโตริ ประเทศญี่ปุ่น เป็นพิพิธภัณฑ์ที่อุทิศให้กับประวัติศาสตร์ของสาลี่ สาลี่จีนหรือสาลี่นาชิ (梨) เพาะปลูกในจังหวัดทตโตริและเป็นหนึ่งในตัวนำโชคของจังหวัด
เกษตรกรรมในประเทศทาจิกิสถาน

ทาจิกิสถานเป็นประเทศเกษตรกรรมที่มีประชากรในชนบทมากกว่าร้อยละ 70 และภาคเกษตรกรรมคิดเป็นร้อยละ 60 ของการจ้างงานและประมาณร้อยละ 20 ของผลิตภัณฑ์มวลรวมในประเทศ ใน พ.ศ. 2563 ตามแบบฉบับของระบบเศรษฐกิจที่ต้องพึ่งพาการเกษตร ทาจิกิสถานมีรายได้ต่อหัวต่ำ โดยสาธารณรัฐทาจิกซึ่งขณะนั้นเป็นสาธารณรัฐของสหภาพโซเวียตเป็นสาธารณรัฐที่ยากจนที่สุด โดยมีประชากรถึงร้อยละ 45 ในกลุ่มสาธารณรัฐที่มีรายได้ต่ำที่สุด "รั้นท้าย" (สาธารณรัฐอุซเบกซึ่งยากจนเป็นอันดับรองลงมาในอันดับโซเวียต มีประชากรร้อยล่ะ 34 อยู่ในกลุ่มรายได้ต่ำสุด) ใน พ.ศ. 2549 ทาจิกิสถานยังคงมีรายได้ต่อหัวต่ำที่สุดในบรรดาประเทศในเครือรัฐเอกราช คือที่ 1,410 ดอลลาร์ (เทียบเท่ากับอำนาจซื้อ (PPP)) เทียบกับเกือบ 12,000 ดอลลาร์สำหรับรัสเซีย รายได้ที่น้อยและลักษณะพื้นที่เกษตรกรรมที่สูงเป็นเหตุผลและผลักดันความพยายามในการปฏิรูปการเกษตรมาตั้งแต่ พ.ศ. 2534 ด้วยความหวังที่จะปรับปรุงความเป็นอยู่ที่ดีของประชากร
เกษตรกรรมของทาจิกิสถานมีลักษณะพิเศษด้วยระบบเกษตรกรรมสองระบบที่กำหนดโดยภูมิศาสตร์ โดยที่การปลูกมันฝรั่งและข้าวสาลี รวมถึงการปลูกพืชสวนเกิดขึ้นในพื้นที่สูงของประเทศ ในขณะที่ฝ้ายชลประทานมีอิทธิพลเหนือพื้นที่ราบลุ่ม 
ผลผลิตทางการเกษตรในทาจิกิสถานถูกขัดขวางด้วยพื้นที่เพาะปลูกจำนวนค่อนข้างน้อย การขาดการลงทุนด้านโครงสร้างพื้นฐาน เครื่องจักรกลการเกษตร และอุปกรณ์ กองทุนระหว่างประเทศเพื่อการพัฒนาการเกษตร (IFAD) คร่ำครวญถึง "การขาดความรู้ด้านเทคนิคในหมู่ผู้ถือปศุสัตว์รายย่อย การบริหารจัดการทุ่งหญ้าที่ไม่ดี การจัดการปศุสัตว์ในชุมชนที่ไม่มีประสิทธิภาพ การขาดแคลนอาหารสัตว์ในช่วงฤดูหนาว ความเสื่อมโทรมของสิ่งแวดล้อม และการขาดการเข้าถึงอาหารที่ดี -เมล็ดพันธุ์อาหารสัตว์ที่มีคุณภาพ" ซึ่งเป็นอุปสรรคสำคัญต่อการทำฟาร์มและการพัฒนาปศุสัตว์เช่นกัน
มหัศจรรย์โรงละครดิจิตอล

มหัศจรรย์โรงละครดิจิตอล, มหากาพย์โรงละครจองจำ หรือ ดิอะเมซิ่งดิจิทัลเซอคัส  เป็นแอนิเมชั่นคอมพิวเตอร์ที่เผยแพร่แบบเว็บซีรีส์ สร้างโดยกู๊สเวิร์คส์  และผลิตโดย Glitch Productionsซีรีส์นี้ออกอากาศตอนแรกบนช่องยูทูบ "GLITCH" เมื่อวันที่ 13 ตุลาคม 2023 ได้รับการตอบรับอย่างดี โดยมียอดดูมากกว่า 33 ล้านครั้งในสองสัปดาห์
เรื่องย่อ.
หลังจากสวมชุดหูฟังความเป็นจริงเสมือน หญิงสาวคนหนึ่งก็ติดอยู่ในโลกละครสัตว์เสมือนจริง กลายเป็นตัวตลกชื่อพอมนี่พร้อมกับสิ่งมีชีวิตอีกห้าตัวที่ครั้งหนึ่งเคยเป็นมนุษย์ ตอนนี้พวกเขาตกอยู่ภายใต้การควบคุมของเคน หัวหน้าคณะละครสัตว์ ขณะเดียวกันก็ต้องรับมือกับความบอบช้ำทางจิตใจของตนเองด้วย
การผลิต.
"มหัศจรรย์โรงละครดิจิตอล" เกิดขึ้นครั้งแรกจากข้อเสนอ หนึ่งในสามรายการต่อ Glitch Productions โดยนักสร้างแอนิเมชันบนยูทูบชื่อกู๊สเวิร์คส์ซึ่งบริษัทได้ติดต่อไปเพื่อสร้างตอนแรก รายการนี้ได้รับทุนสร้างจาก Screen Australia 
ข้อเสนอดั้งเดิมของรายการเสนอรูปแบบแอนิเมชั่นที่คล้ายกับเกมคอมพิวเตอร์ในทศวรรษ 1990 เดิมทีกู๊สเวิร์คส์มีพื้นฐานด้านแอนิเมชันวาดด้วยมือ 2 มิติ และแอนิเมเตอร์ที่ Glitch Productions ได้ดัดแปลงอาร์ตเวิร์กของเธอให้เป็น 3 มิติ Jasmine Yang ผู้จัดการทั่วไปของ Glitch Productions กล่าวว่าไม่มีแผนที่จะเผยแพร่รายการนี้บนแพลตฟอร์มสตรีมมิ่งอื่นนอกเหนือจากยูทูบซีรีส์นี้ได้รับแรงบันดาลใจจากเรื่องสั้น "ไอเฮฟโนเมาท์แอนด์ไอมัสสครีม" โดยได้รับแรงบันดาลใจในการสร้างสุนทรียลักษณ์จากหนังสือชุด "ISpy" 
การตอบรับ.
ตอนแรกของ "มหัศจรรย์โรงละครดิจิตอล" กลายเป็นไวรอลวิดีโอบนยูทูบ โดยมียอดดูมากกว่า 33 ล้านครั้งในสองสัปดาห์ แฮชแท็กของซีรีส์บนติ๊กต็อกมียอดดูถึง 925 ล้านครั้งในช่วงเวลาเท่ากัน รายการนี้ได้สร้างฐานผู้ชมทางอินเทอร์เน็ตเนื่องจากมีแนวคิดที่น่าดึงดูดและการเล่าเรื่องที่น่าสนใจมุกตลกใน"มหัศจรรย์โรงละครดิจิตอล"ได้รับการยกย่องว่า "มาถูกที่ถูกเวลา ไปถึงขั้นถูกเฟรม" โดยมีอารมณ์ขันที่ "เป็นผู้ใหญ่" แต่ "ไม่หยาบคายจนเกินไป" แอนิเมชั่นยังได้รับการยกย่องว่า "มหัศจรรย์และแสดงออกถึงเอกลักษณ์" รายการนี้ได้รับการเปรียบเทียบกับ "Popee the Performer" ในด้านการจัดฉากและตลกร้าย